Komission direktiivi 95/4/EY, annettu 21 päivänä helmikuuta 1995, kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä toimenpiteistä annetun neuvoston direktiivin 77/93/ETY tiettyjen liitteiden muuttamisesta



Virallinen lehti nro L 044 , 28/02/1995 s. 0056 - 0060



KOMISSION DIREKTIIVI 95/4/EY, annettu 21 päivänä helmikuuta 1995, kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä toimenpiteistä annetun neuvoston direktiivin 77/93/ETY tiettyjen liitteiden muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä toimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 13 artiklan toisen kohdan toisen luetelmakohdan kolmannen ja neljännen alaluetelmakohdan, sekä katsoo, että "Thrips palmi" Karny -haitallista organismia ei tähän mennessä ole tiettävästi esiintynyt yhteisössä, "Thrips palmi" Karny -haitallista organismia on havaittu lajin "Ficus L." kasveissa tarkastuksissa, joita on tehty yhteisössä näiden kasvien tuonnin jälkeen, "Pseudomonas solanacearum" (Smith) Smith -taudinaiheuttajaa on havaittu yhteisössä laajemmalla alueella kuin alunperin tiedettiin, "Pseudomonas solanacearum" (Smith) Smith -taudinaiheuttajaa on havaittu Egyptistä ja Turkista tuoduissa perunan mukuloissa, tämän vuoksi "Pseudomonas solanacearum" (Smith) Smith -taudinaiheuttajan vastaisia suojatoimenpiteitä koskevia säännöksiä on parannettava ja laajennettava erityisesti isäntäkasvien luetteloa, juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY (2) nojalla, sellaisena kuin se on viimeksi muutettuna direktiivillä 90/654/ETY (3), on vahvistettu edellytyksiä, jotka koskevat sen varmistamista, että lajiin "Beta vulgaris" L. kuuluvan sokeri- ja rehujuurikkaan perussiemen ja varmennettu siemen on vapaa nekroottisesta keltasuoniviruksesta (rhizomania), on suotavaa, että sellaiselle lajiin "Beta vulgaris" L. kuuluvalle sokeri- ja rehujuurikkaan siemenelle, jota ei ole lopullisesti varmennettu ja jota on määrä virallisesti varmentaa toisessa jäsenvaltiossa, tehtäisiin myös tarkastukset, joilla varmistetaan, ettei kuljetus, käsittely tai käsittelyjätteen hävittäminen aiheuta nekroottisen keltasuoniviruksen leviämisen vaaraa, tällä hetkellä ei ole edellytyksiä juurikkaan nekroottisen keltasuoniviruksen leviämisen estämiselle siltä osin kuin on kyse lajin "Beta vulgaris" L. punajuurikkaan siemenen pitämisestä kaupan, tämän vuoksi on suotavaa ottaa käyttöön suojatoimenpiteitä juurikkaan nekroottista keltasuonivirusta vastaan lajin "Beta vulgaris" L. kuuluvien sokeri-, rehu- ja punajuurikkaiden osalta, muuhun kuin kylvämiseen tarkoitettuja lajin Solanum tuberosum L. mukuloita koskeviin suojatoimenpiteisiin liittyviä joitakin säännöksiä on muutettava, koska ei ole enää aiheellista pitää voimassa nykyisiä direktiivissä 77/93/ETY säädettyjä kieltoja, jotka koskevat Syyriasta peräisin olevia perunan mukuloita, direktiivin 77/93/ETY liitteet olisi vastaavasti muutettava, ja tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 77/93/ETY liitteet I-IV tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivänä huhtikuuta 1995. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten nämä viittaukset tehdään. 2. Jäsenvaltioiden on välittömästi toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. Komission on ilmoitettava tästä muille jäsenvaltioille. 3 artikla Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 21 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 26, 31.1.1977, s. 20 (2) EYVL N:o 125, 11.7.1966, s. 2290/66 (3) EYVL N:o L 353, 17.12.1990, s. 48